b'\n_START_ARTICLE_\nMalle Niit\n_START_PARAGRAPH_\nMalle Niit (s\xc3\xbcndinud 2. aprillil 1938 Tartus) on Eesti arstiteadlane, pediaater ja h\xc3\xbcgieenik.\n_START_SECTION_\nElulugu\n_START_PARAGRAPH_\nMalle Niit on t\xc3\xb6\xc3\xb6liste t\xc3\xbctar._NEWLINE_Niit l\xc3\xb5petas 1956 Tartu 2. Keskkooli, 1961 Tartu \xc3\x9clikooli arstiteaduskonna ja 1972 Tartu \xc3\x9clikooli aspirantuuri. 1974. aastal kaitses ta samas meditsiinikandidaadi kraadi. Ta oli 1962\xe2\x80\x931969 Tartus lastes\xc3\xb5ime arst ja juhataja, 1972\xe2\x80\x931978 T\xc3\x9c h\xc3\xbcgieeni ja tervishoiuorganisatsiooni kateedri assistent, 1976\xe2\x80\x931984 vanem\xc3\xb5petaja, 1984\xe2\x80\x931986 dotsent. Niit luges loengukursusi laste ja noorte h\xc3\xbcgieenist, emade ja laste kaitsest ning arstiteaduse ajaloost, koostas \xc3\xb5ppevahendeid ja metoodiliselt juhendeid. \xc3\x95ppe- ja teadust\xc3\xb6\xc3\xb6lt lahkus ta tervislikel p\xc3\xb5hjustel.\n_START_SECTION_\nTeadust\xc3\xb6\xc3\xb6\n_START_PARAGRAPH_\nMalle Niit on uurinud laste ja noorte tervishoidu, arstiteaduse ajalugu ja keskkonnakaitset. Ta oli \xc3\xbcleliidulise programmi "Keskkonnakaitse" alajaotuse "Keskkonnakaitse h\xc3\xbcgieenilised probleemid" teadussekret\xc3\xa4r 1978\xe2\x80\x931985.'